Δε θα μπορούσαμε να είχαμε διαλέξει καλύτερο κατάλυμα και οικοδεσπότες για την πρώτη μας εμπειρία στο νησί της Κιμώλου! Ο Σταμάτης ήταν σε τακτική επικοινωνία μαζί μας από τη στιγμή της κράτησης μέχρι και την αναχώρησή μας, ενώ η κα Λίτσα και ο κος Τάκης μας υποδέχτηκαν με την παραδοσιακή, χειροποίητη λαδένια και ήταν διαθέσιμοι και έτοιμοι να μας βοηθήσουν ανά πάσα στιγμή. Η τοποθεσία είναι ιδανική, με το ευρύχωρο μπαλκόνι να προσφέρει μοναδική θέα στο λιμάνι της Κιμώλου, μόλις λίγα βήματα μακριά από το Κάστρο, τα καφέ/ εστιατόρια και τα μαγαζιά του Χωριού, στα 5 λεπτά με το αυτοκίνητο από το λιμάνι και στα 10-20 λεπτά με το αυτοκίνητο από τις παραλίες του νησιού. Το κατάλυμα διέθετε ό,τι θα μπορούσαμε να χρειαστούμε. Σε επόμενη επίσκεψή μας στην Κίμωλο, το Olvion θα είναι σίγουρα η πρώτη μας επιλογή!